Lav et referat af nedenstående tekst:

Tekst:
Folketingsvalget er skudt i gang, og som én af de første, har Mathias Nielsen fra Thisted sat sit kryds. Det er første gang, han skal stemme til folketingsvalget, og selvom han ikke er helt sikker på, hvilken vej Lars Løkke (M) tager, så er han ikke i tvivl: - Lars gør det godt. Han kan et eller andet. Og jeg vil gerne se ham på borgen igen. Han er veltalende, erfaren, og ved hvad han snakker om. Svajer i midten Derfor har han stemt på Moderaterne. Hvis han kunne, ville han stemme personligt på Lars Løkke, som står i midten og svajer mellem rød og blå blok. - Jeg ved ikke helt, hvad han han tager. Jeg håber da, han går den vej, jeg tænker. Jeg gad jo godt, han var med i det hele. Mathias Nielsen synes, at det er vigtigt at bruge sin stemme, da det får indflydelse på ens hverdag. - Jeg skal sidde hele dagen og følge med og se udviklingen i, hvad der sker. Efter næsten en månedlang valgkamp, når slutspurten nu sin ende. Og førstegangsvælgeren vil huske valgkampen for noget særligt. - Alle de partier og at man ikke helt ved, hvor de står henne. Derfor har det været svært, og jeg tror, mange har været i tvivl, siger han. Se interviewet med Mathias fra Munkehallen i Thisted her:

Referat:
Førstegangsvælgeren Mathias Nielsen har stemt. Han finder Lars Løkke veltalende, og derfor får Moderaterne hans stemme.